
privind nominalizarea a doi membri provizorii in Consiliul de Administraţie al S.C. INTERNATIONAL RECYCLING ENERGY S.A.

Prin Hotărârea nr. 302/2011 Consiliul Local al Municipiului Timişoara a aprobat constituirea unei societăţi comerciale pe acţiuni în vederea promovării investiţiei  "Valorificarea deşeurilor municipale prin conceperea unei instalaţii adecvate şi integrarea acesteia în cadrul CET Sud Timişoara", precum şi Actul Constitutiv  al S.C. INTERNATIONAL RECYCLING ENERGY S.A.
Conform art. 11.1.8 din Actul Constitutiv al Societăţii aprobat prin HCL nr. 302//27.09.2011  „administratorul din partea Consiliului local va fi desemnat la prima şedinţă a Consiliului Local”, drept urmare prin HCL nr. 410/13.12.2011 au fost nominalizaţi domnii Boitoş Radu Mihai şi Popescu Liviu în Consiliul de Administraţie al S.C. INTERNATIONAL RECYCLING ENERGY S.A.

În art. 11.11 şi art. 11.12 din Actului Constitutiv actualizat este prevăzut că Societatea va fi administrată de un Consiliu de Administraţie format din cinci administratori, desemnaţi pentru un mandat de 4 ani. Acţionarii au convenit ca fiecare dintre aceştia va avea dreptul de a nominaliza administratorii după cum urmează: Acţionarul Raroma Services AG va nominaliza 2 (doi) administratori, Acţionarul Consiliul Local va nominaliza 2 (doi) administratori, Acţionarul Colterm va nominaliza un administrator. 
Potrivit art. 11.1.8 membri nominalizaţi în Consiliul de Administraţie al S.C. INTERNATIONAL RECYCLING ENERGY S.A. din partea tuturor acţionarilor au fost următorii:

· Dragomir Claudiu Bogdan, din partea acţionarului Consiliul Local;

· Piţurcă Simu Ioan, din partea acţionarului Colterm;
· Ferencz Andrei, din partea acţionarului Raroma Services AG;

· Hochmuth Peter Ludwig, din partea acţionarului Raroma Services AG;
· Simionescu Adina Giorgiana, din partea acţionarului Consiliul Local.

Urmare a demisiilor celor doi membri din Consiliul de Administraţie, nominalizaţi din partea acţionarului Consiliului Local al Municipiului Timişoara, înregistrate cu nr. RE2017-24/09.01.2017 şi nr. RE2017-26/10.01.2017, precum şi a recomandării Camerei de Conturi Timiş din Nota de Constate nr. 20/09.12.2016 privind: „luarea măsurilor de intrare în legalitate cu privire la desemnarea de către Consiliul Local al Municipiului Timişoara, în calitate de acţionar majoritar, a membrilor în Consiliul de Administraţie al S.C. INTERNATIONAL RECYCLING ENERGY S.A.”
PROPUNEM:

1. Modificarea componenţei Consiliului de Administraţie al SC INTERNATIONAL RECYCLING ENERGY SA, prin nominalizarea din partea Consiliului Local al Municipiului Timişoara a doi membri provizorii, respectiv domnii Kristof Robert şi Iapă Cătălin.
2. Modificarea în mod corespunzător a articolului 1 din Hotărârea Consiliului Local nr. 410/13.12.2011.
Director Direcţia Tehnică,

Culiţă Chiş

Şef Serviciu Energetic M.S.U.P.,

Ioan Zubaşcu

Avizat juridic,

